बडी बिल्डर पति पीजे ब्राउनसँग सम्बन्ध–विच्छेद भएको एक वर्षपश्चात् रेसलर क्याटलिनले फेरि आफ्नो लयमा फर्कने जमर्को गरेकी छिन् । यसका लागि उनले नयाँ फोटोसुट गराउँदै आफ्ना हट तस्बिर सार्वजनिक गरेकी छिन् । क्याटलिन यही महिना हुने डब्लुडब्लुईको इभेन्ट मेय योङ क्लासिकमा सहभागी हुने भएकी छिन् ।
बितेको एक वर्ष क्याटलिनका लागि निकै दुखद रह्यो । पहिले उनको अन्तरङ तस्बिर तथा भिडियो लिक भएको थियो । श्रीमान्सँग सम्बन्ध विच्छेद भएपछि उनको जीवनले अर्कै मोड लियो । ३१ वर्षीया क्याटलिनको खास नाम सेलेस्ट बोनिन हो र उनी अमेरिकाको फ्लोरिडामा जन्मिएकी थिइन् ।
१९ वर्षको उमेरमा बडी बिल्डिङ प्रारम्भ गरेकी क्याटलिनले आर्नोल्ड क्लासिकमा राम्रो प्रदर्शन गरे पछि डब्लुडब्लुई तर्फ ध्यान मोडेकी थिइन् । सन् २०१४ मा उनी डब्लुडब्लुई छोडेर फिटनेस मोडलिङमा लागेकी थिइन् । अब ४ वर्षपश्चात् उनी फेरि डब्लुडब्लुईको रिङमा उत्रने प्रयास गर्दैछिन् ।
तत्कालीन नेपालको छापा बजारमा युवाहरुलाई आकर्षित गर्ने नेपाली भाषाको पत्रिकाको अभाव खट्किरहेको बेला युवा वर्गको रुचिलाई ध्यानमा राखेर साप्ताहिकको परिकल्पना गरिएको हो । कान्तिपुर पब्लिकेसन्सको तेस्रो प्रकाशन साप्ताहिकका संस्थापक सम्पादक किशोर नेपाल हुन् । लक्षित वर्ग युवाहरू भए पनि साप्ताहिकले सबै उमेर समूह, वर्ग, समुदायका पाठकहरूलाई समेट्ने दृष्टिकोणका साथ प्रारम्भदेखि नै सबैका लागि सम्पूर्ण पत्रिकाको अवधारणालाई आत्मसात गर्दै आएको छ ।पुरा पढ्नुहोस्